smcproject/ml-wiki-sentences huggingface dataset:
ഓക്‌ലൻഡ് കൗൺസിൽ താഴെപ്പറയുന്ന നഗരങ്ങളുമായി ബന്ധം സ്ഥാപിക്കുന്നു ബ്രിസ്ബെയ്ൻ - ഓസ്ട്രേലിയ ഗ്വാങ്ഷോ - ചൈന നിങ്ബോ - ചൈന ചിങ്ദാവോ - ചൈന ഹാംബർഗ് - ജർമനി ഗാൽവേ - റിപ്പബ്ലിക്ക് ഓഫ് അയർലൻഡ് ഫുക്കുവോക്ക - ജപ്പാൻ തോമിയോക്ക - ജപ്പാൻ ഷിനഗാവ - ജപ്പാൻ കക്കോഗാവ - ജപ്പാൻ ഉത്സുനോമിയ - ജപ്പാൻ ബുസാൻ - ദക്ഷിണ കൊറിയ പൊഹങ് - ദക്ഷിണ കൊറിയ നാഡി - ഫിജി തായ്ചുങ് - തായ്‌വാൻ ലോസ് ആഞ്ചലസ് - അമേരിക്കൻ ഐക്യനാടുകൾ അവലംബം പുറത്തേയ്ക്കുള്ള കണ്ണികൾ Wikimedia Commons has media related to Auckland .
Auckland - Visitor-oriented official website Auckland Travel Guide - NewZealand.com (New Zealand's Official Visitor Guide and Information) Auckland Archived 2009-02-28 at the Wayback Machine .
in Te Ara the Encyclopedia of New Zealand Maps Aerial Photos Archived 2006-12-08 at the Wayback Machine .
(from the ARC map website)
കേസരി (വർത്തമാനപ്പത്രം) ഇംഗ്ലീഷ് വിലാസം https://ml.wikipedia.org/wiki/Kesari_(newspaper) First edition of Kesari newspaper
ഇന്ത്യൻ സ്വാതന്ത്യ സമര പ്രസ്ഥാനത്തിലെ പ്രധാന നേതാവായിരുന്ന ബാലഗംഗാധര തിലകൻ 1881 - ൽ സ്ഥാപിച്ച ഒരു മറാഠി വർത്തമാനപ്പത്രമാണ് കേസരി ( മറാഠി : केसरी സംസ്കൃതത്തിലെ അർത്ഥം: സിംഹം).
ഇന്ത്യൻ സ്വാതന്ത്ര്യസമര പ്രസ്ഥാനത്തിന്റെ ആവശ്യകതയെക്കുറിച്ചുള്ള ലേഖനങ്ങളാണ് ഈ പത്രത്തിൽ പ്രധാനമായും അച്ചടിച്ചിരുന്നത്.
ബാലഗംഗാധര തിലകന്റെ മരണത്തിനു ശേഷം കേസരി മറാത്താ ട്രസ്റ്റും തിലകന്റെ അനുയായികളുമായിരുന്നു ഈ പത്രത്തിന്റെ പ്രസിദ്ധീകരണത്തിന്റെ ചുമതല വഹിച്ചിരുന്നത്.
പൂനെയിലെ നാരായൺ പാതിൽ സ്ഥിതി ചെയ്യുന്ന കേസരി വാഡയിൽ നിന്നുമാണ് ബാലഗംഗാധര തിലകൻ , മറാഠി ഭാഷയിൽ കേസരി എന്ന വർത്തമാനപ്പത്രവും ഇംഗ്ലീഷ് ഭാഷയിൽ മറാത്ത (പിന്നീട് കേസരി-മറാത്ത ട്രസ്റ്റ് പ്രസിദ്ധീകരിച്ചു) എന്ന വർത്തമാനപ്പത്രവും പ്രസിദ്ധീകരിച്ചിരുന്നത്.
' ചിപ്ലുങ്കർ, ഗോപാൽ ഗണേഷ് അഗാർക്കർ, തിലകൻ എന്നിവർ ചേർന്നുകൊണ്ട് ഒരു സഹകരണസ്ഥാപനമായാണ് ഈ പത്രങ്ങളുടെ പ്രസിദ്ധീകരണം ആരംഭിച്ചത്.
ആദ്യകാലത്തെ പ്രവർത്തനങ്ങൾ
ഗോപാൽ ഗണേഷ് അഗാർക്കർ , ചിപ്ലുങ്കർ , തിലക് എന്നിവരുൾപ്പെടെയുള്ള സ്വാതന്ത്ര്യ സമര സേനാനികളായിരുന്നു കേസരിയുടെ ആദ്യകാല പത്രാധിപന്മാർ.
അഗാർക്കർ ആയിരുന്നു കേസരിയുടെ ആദ്യത്തെ എഡിറ്റർ.
1887 - ൽ അഗാർക്കർ, കേസരി പത്രത്തിന്റെ എഡിറ്റർ പദവി ഉപേക്ഷിച്ചുകൊണ്ട് സുധാരക് എന്ന പേരിൽ പുതിയതായി ഒരു പത്രം ആരംഭിക്കുകയുണ്ടായി.
ഇതിനെത്തുടർന്ന് ബാലഗംഗാധര തിലകനാണ് കേസരി പത്രത്തിന്റെ പ്രസിദ്ധീകരണം ഏറ്റെടുത്തത്.
1897 - ലും 1908 - ലും രണ്ടു പ്രാവശ്യം തിലകൻ ജയിലിൽ തടവിലാക്കപ്പെട്ടപ്പോൾ തിലകന്റെ സഹചാരിയായിരുന്ന നരസിംഹ ചിന്താമൻ കേൽക്കർ , പത്രത്തിന്റെ എഡിറ്റായി പ്രവർത്തിച്ചിരുന്നു.
കേസരിയും കോലാപ്പൂർ സംഭവവും
1880 - കളിൽ ബോംബെ പ്രസിഡൻസിയുടെ ദക്ഷിണ ഭാഗത്ത് സ്ഥിതി ചെയ്തിരുന്ന കോലാപ്പൂർ അഥവാ ഛത്രപതിയിലെ രാജാവായിരുന്ന ശിവാജി ആറാമൻ , വളരെ വലിയ മാനസിക പ്രശ്നം നേരിടുന്നുണ്ടെന്നുള്ള അഭിപ്രായങ്ങൾ ഉയരുകയുണ്ടായി.
ഇതാണ് പിന്നീട് പ്രശസ്തമായ കോലാപ്പൂർ സംഭവത്തിന് കാരണമായിത്തീർന്നത്.
ബ്രിട്ടീഷ് സർക്കാരിന്റെ കീഴിലുള്ള ഉദ്യോഗസ്ഥരും ഡോക്ടർമാരും ശിവാജി ആറാമൻ സുഖപ്പെടുത്താൻ സാധിക്കാത്ത മാനസിക രോഗത്താൽ കഷ്ടപ്പെടുകയാണെന്ന് അഭിപ്രായപ്പെട്ടിരുന്നു.
ഇത്തരം അഭിപ്രായങ്ങളെ ഇംഗ്ലീഷ്  - ഭാഷാ പത്രങ്ങളായ ദ ടൈംസ് ഓഫ് ഇന്ത്യ, ബോംബെ ഗസറ്റ് തുടങ്ങിയ വർത്തമാനപ്പത്രങ്ങളും പിന്തുണച്ചിരുന്നു.
ഇതേ സമയം തന്നെ, ഇന്ത്യയിൽ നിന്നും പ്രസിദ്ധീകരിച്ചിരുന്ന ഇന്ദു പ്രകാശ്, മറാത്ത, കേസരി തുടങ്ങിയ പത്രങ്ങളും തർക്കങ്ങളുമായി ബന്ധപ്പെട്ട ലേഖനങ്ങൾ പ്രസിദ്ധീകരിക്കുകയുണ്ടായി.
ഛത്രപതിയുടെ മാനസിക നിലയെയും രോഗനിർണ്ണയത്തെയും ചികിത്സാപ്രക്രിയകളെയും ചോദ്യം ചെയ്തുകൊണ്ടുള്ള ലേഖനങ്ങൾ പ്രസിദ്ധീകരിച്ചു.
അഗാർക്കറിന്റെ നേതൃത്വത്തിൽ ഉണ്ടായിരുന്ന കേസരിയും തിലകന്റെ നേതൃത്വത്തിലുണ്ടായിരുന്ന മറാത്തയും ശിവജി ആറാമൻ മാനസിക രോഗിയല്ലെന്നും ശിവജിയുടെ പരിചരണത്തിനായി നിയമിക്കപ്പെട്ട ഉദ്യോഗസ്ഥരും പരിചാരകരും ഉണ്ടാക്കിയ വീഴ്ചയാണ് മാനസിക നിലയിലെ ഈ ചെറിയ അസ്ഥിരതയ്ക്ക് കാരണമെന്നും അഭിപ്രായപ്പെടുകയുണ്ടായി.
ശിവജി ആറാമന് ഇത്തരത്തിൽ മാനസിക പ്രശ്നങ്ങൾ ഉണ്ടായതിന്റെ കുറ്റം കോലാപ്പൂരിന്റെ കാർഭാരി അഥവാ മുഖ്യ അധികാരിയായിരുന്ന മഹാദേവോ ബാർവെയുടെ മേൽ കേസരിയും മറാത്തയും ആരോപിക്കുകയും ചെയ്തിരുന്നു.
ശിവാജി ആറാമനെ രോഗിയാക്കുന്നതിനായി മഹാദേവോ ബാർവെയും മറ്റ് ബ്രട്ടീഷ് ഉന്നത തല ഉദ്യോഗസ്ഥരും ശ്രമിച്ചിരുന്നു എന്നുള്ളതിന്റെ തെളിവുകളായി മറാത്തയും കേസരിയും ചില കത്തുകളും പ്രസിദ്ധീകരിക്കുകയുണ്ടായി.
എന്നാൽ ഈ കുറ്റങ്ങളിൽ നിന്നും വിമുക്തനാകുന്നതിനു വേണ്ടി ഉടൻതന്നെ മഹാദേവോ ബാർവെ , ബാലഗംഗാധര തിലകനും അഗാർക്കറിനുമെതിരെ അപകീർത്തിപ്പെടുത്തിയതിന് കേസ് നൽകുകയും ചെയ്തു.
ഇത് ശിവാജി ആറാമന്റെ മാനസിക നിലയെ സംബന്ധിച്ചുള്ള തർക്കങ്ങൾ പൊതുജനങ്ങളുടെ ശ്രദ്ധയിൽ പെടാൻ കാരണമായിത്തീർന്നു.
ശിവാജി ആറാമനെതിരെയുള്ള ബ്രിട്ടീഷ് ഉദ്യോഗസ്ഥരുടെ ഗൂഢാലോചനകളും മറ്റ് പ്രവർത്തനങ്ങളും പുറത്തു കൊണ്ടു വരുന്നതിന്റെ ഭാഗമായി ഹൈക്കോടതിയുടെ ട്രയൽ രേഖകളും കേസരി വർത്തമാനപ്പത്രത്തിൽ പ്രസിദ്ധീകരിക്കുകയുണ്ടായി.
1882 ജൂലൈ 16 - ന് തിലകനും അഗാർക്കറും ചേർന്ന് മഹേദവോ ബാർവെയെ അപകീർത്തിപ്പെടുത്താൻ ശ്രമിച്ചെന്നും കുറ്റക്കാരാണെന്നും കോടതി കണ്ടെത്തുകയും തുടർന്ന് നാലു മാസത്തെ ജയിൽ ശിക്ഷയ്ക്കായി ഉത്തരവിടുകയും ചെയ്തു.
ബോംബെയിലെ ദോംഗ്രി ജയിലിലായിരുന്നു ഇവർ രണ്ടുപേരും തടവിലാക്കപ്പെട്ടിരുന്നത്.
എന്നാൽ വിചാരണ നടക്കുന്ന സമയത്തു പോലും ശിവാജി ആറാമനെ മാനസികമായും ശാരീരികമായും രോഗിയാക്കുന്നതിൽ ബ്രിട്ടീഷ് ഉദ്യോഗസ്ഥർക്ക് പങ്കുണ്ടോ എന്ന വസ്തുത ചോദ്യം ചെയ്തുകൊണ്ട് കേസരിയിൽ ലേഖനങ്ങൾ പ്രസിദ്ധീകരിച്ചുകൊണ്ടിരുന്നു.
സംരക്ഷണത്തിനായി നിയമിക്കപ്പെട്ട ബ്രിട്ടീഷ് ഉദ്യോഗസ്ഥർ തന്നെ ശിവാജിയ്ക്ക് ആപത്തായിരിക്കുമെന്നും ഈ ലേഖനങ്ങളിൽ ഭയപ്പെട്ടിരുന്നു.
എന്നാൽ ഇത്തരം പ്രസ്താവനകൾക്കിടയിലും ബ്രിട്ടീഷ് സർക്കാർ, ശിവജിയുടെ സംരക്ഷണത്തിനും പരിചരണത്തിനുമായി നൽകിയിരുന്ന ഉദ്യോഗസ്ഥരെ പിൻവലിച്ചിരുന്നില്ല.
1883 ഡിസംബർ 25 - ന് സംരക്ഷണത്തിനായി നിയമിക്കപ്പെട്ട ഉദ്യോഗസ്ഥനുമായി നടന്ന കലഹത്തിനുശേഷം ശിവജി അന്തരിച്ചു.
ഈ സംഭവമാണ് പിൽക്കാലത്ത് കോലാപ്പൂർ പ്രകാരൺ (സംഭവം) എന്ന് പ്രശസ്തമായിത്തീർന്നത്.
1897 - ലെ കേസരിയ്ക്കെതിരായ നടപടി
1897 - ലെ കേസരിയ്ക്കെതിരായുണ്ടായ നടപടിയുടെ അവസാനത്തെ തുടർന്ന് സ്വാമി വിവേകാനന്ദനിൽ നിന്ന് ലഭിച്ച കത്ത് ഉൾപ്പെടെയുള്ള നിരവധി രേഖകൾ നശിപ്പിക്കപ്പെട്ടിരിക്കുമെന്ന് ബാലഗംഗാധര തിലക് പിന്നീട് പറയുകയുണ്ടായി.
നിലവിൽ, ബാലഗംഗാധര തിലകന്റെ ചെറുമകനായ ദീപക് തിലക് പത്രാധിപനായിട്ടുള്ള ദി ഡെയ്‌ലി കേസരി Archived 2018-08-30 at the Wayback Machine .
എന്ന ഓൺലൈൻ മറാത്തി വാരിക പ്രസിദ്ധീകരണം തുടർന്നുകൊണ്ടിരിക്കുന്നുണ്ട്.
കേസരി വാഡയും തിലക് മ്യൂസിയവും
ആദ്യകാലത്ത് ബാലഗംഗാധര തിലകന്റെ നേതൃത്വത്തിൽ കേസരി പ്രസിദ്ധീകരിച്ചിരുന്ന വാഡ (മറാത്തി ഭാഷയിലെ അർത്ഥം: കെട്ടിടം) ഇപ്പോഴും കേസരിയുടെ നിലവിലെ ഓഫീസായി തുടരുന്നുണ്ട്.
കേസരിയുടെ അച്ചടിശാലയും ഓഫീസും കൂടാതെ തിലക് മ്യൂസിയവും കേസരി - മറാത്ത ലൈബ്രറിയും ഈ സമുച്ചയത്തിൽ ഇപ്പോൾ സ്ഥിതി ചെയ്യുന്നുണ്ട്.
തിലകന്റെ സ്മരണയ്ക്കായുള്ള ഇവയോടൊപ്പം തിലകന്റെ എഴുത്തു ഡെസ്കും, ചില യഥാർത്ഥ രേഖകളും 1907 - ൽ സ്റ്റട്ട്ഗർട്ടിൽ വച്ച് മാഡം ഭിക്കാജി കാമ ഉയർത്തിയ ആദ്യത്തെ ഇന്ത്യൻ ദേശീയ പതാകയും ഇവിടെ സൂക്ഷിച്ചു വച്ചിട്ടുണ്ട്.
ഗണേശ ചതുർത്ഥിയോടനുബന്ധിച്ചുള്ള ഉത്സവത്തിൽ ധാരാളം പേർ ഈ വാഡ സന്ദർശിക്കാറുണ്ട്.
ഇതും കാണുക സ്വാതന്ത്ര്യസമര കാലഘട്ടത്തിലെ പത്രങ്ങൾ മറാത്ത ബാലഗംഗാധര തിലകൻ അവലംബം
കേസരിയുടെ കഥ ഇംഗ്ലീഷ് വിലാസം https://ml.wikipedia.org/wiki/Kesariyde_Katha
കെ.പി. ശങ്കരമേനോൻ രചിച്ച  ഗ്രന്ഥമാണ് കേസരിയുടെ കഥ .
1979-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ഈ ഗ്രന്ഥത്തിന്റെ 1981-ലെ പതിപ്പിന്റെ അവതാരിക എഴുതിയത് തകഴി ശിവശങ്കരപ്പിള്ളയായിരുന്നു .
കേസറിയായിലെ യൂസീബിയസ് ഇംഗ്ലീഷ് വിലാസം https://ml.wikipedia.org/wiki/Eusebius_of_Caesarea കേസറിയായിലെ യൂസീബിയസ്
ആദ്യകാല ക്രൈസ്തവസഭയുടെ പേരുകേട്ട ചരിത്രകാരനും പലസ്തീനയിൽ കേസറിയായിലെ മെത്രാനുമായിരുന്നു യൂസീബിയസ് .
അദ്ദേഹത്തിന്റെ ജനന-മരണവർഷങ്ങളെ സംബന്ധിച്ച കൃത്യമായ രേഖകളില്ലെങ്കിലും ക്രി.
260-നടുത്ത് ജനിച്ച് 340-നടുത്ത് വരെ ജീവിച്ചിരുന്നുവെന്നു കരുതപ്പെടുന്നു.
യൂസീബിയസിന്റെ ജന്മസ്ഥലത്തെക്കുറിച്ചോ മാതാപിതാക്കന്മാരെക്കുറിച്ചോ ഉള്ള വിവരങ്ങൾ ലഭ്യമല്ല.
ആദ്യകാലജീവിതം കേസറിയായിൽ ആയിരുന്നു എന്ന് കരുതപ്പെടുന്നു.
ചെറുപ്പത്തിലേ തന്നെ യൂസീബിയസ് കേസറിയായിലെ മെത്രാനും അവിടത്തെ ദൈവശാസ്ത്രവിദ്യാലയത്തിന്റെ സ്ഥാപകനും ആയിരുന്ന പാംഫിലിയസിന്റെ ശിഷ്യനും ആരാധകനുമായിത്തീർന്നു.
പാംഫിലിയസിനോടുള്ള ആരാധനമൂലം പാംഫിലിയസിന്റെ മകൻ യൂസീബിയസ് (Eusebius Pamphili)എന്ന പേരിൽ അറിയപ്പെടാനാണ് യൂസീബിയസ് ഇഷ്ടപ്പെട്ടിരുന്നത്.
മുൻ‌കാല ക്രൈസ്തവചിന്തൻ ഒരിജന്റെ സിദ്ധാന്തങ്ങളെ പിന്തുണച്ചിരുന്ന പാംഫിലിയസ്, അവ വിശദീകരിക്കുന്നതിലും പ്രചരിപ്പിക്കുന്നതിലും ഏറെ താത്പര്യം കാട്ടി.
ഈ ശ്രമങ്ങളിൽ യൂസീബിയസും പങ്കു ചേർന്നു.
പാംഫിലിയസിന്റേതായി കേസറിയായിൽ ഉണ്ടായിരുന്ന ഒന്നാംതരം ഗ്രന്ഥശാല യൂസീബിയസിനുണ്ടായിരുന്ന പരന്ന അറിവിന്റെ ഒരു പ്രധാന സ്രോതസ്സായിരുന്നിരിക്കണം.
പീഡനം, പ്രവാസം, മടക്കം
ഡയക്ലീഷൻ ചക്രവർ‍ത്തിയുടെ ഭരണകാലത്തെ ക്രിസ്തുമതപീഡനത്തിൽ പാംഫിലിയസ് രണ്ടുവർഷം തടവിൽ കിടന്ന ശേഷം ക്രി.
309-ൽ വധിക്കപ്പെട്ടപ്പോൾ യൂസീബിയസ് ആദ്യം ഇന്നത്തെ ലെബനോനിലെ ടൈറിലും പിന്നീട് ഈജിപ്തിലും അഭയം തേടി.
റോമൻ ഭരണത്തിൻകീഴെ തന്നെ ആയിരുന്ന ഈജിപ്തിൽ അദ്ദേഹം തടവിലിടപ്പെട്ടെങ്കിലും താമസിയാതെ മോചിതനാവുകയും കേസറിയായിൽ തിരിച്ചെത്തുകയും ചെയ്തു.
315-ൽ അദ്ദേഹം പാംഫിലിയസിനെ പിന്തുടർന്ന് കേസറിയായിലെ മെത്രാനായി നിയമിക്കപ്പെട്ടു.
യേശു ദൈവപുത്രന്റെ മനുഷ്യാവതാരമായിരുന്നു എന്ന വിശ്വാസത്തെ കേന്ദ്രീകരിച്ച്, യേശുവും പിതാവായ ദൈവവും തമ്മിലുള്ള ബന്ധത്തെപ്പറ്റി ക്രൈസ്തവസഭയിൽ വലിയ അഭിപ്രായ ഭിന്നത അന്ന് നിലനിന്നിരുന്നു.
യേശു പിതാവയ ദൈവത്തിനു സമനായ ത്രീത്വത്തിലെ രണ്ടാമത്തെ ആളാണെന്നു വാദിച്ച അത്തനാസിയൂസിനെപ്പോലുള്ളവരും പിതാവിന് യേശു സമനല്ലെന്നും, പിതാവിന്റെ സൃഷ്ടിയായിരിക്കുകയാൽ, പുത്രൻ ഇല്ലാതിരുന്ന ഒരു കാലമുണ്ടായിരുന്നുവെന്നും വാദിച്ച ആരിയൂസെന്നയാളെ പിന്തുടരുന്നവരും തമ്മിലായിരുന്നു പ്രധാന ഭിന്നത.
ഇതു പരിഹരിക്കാൻ റോമൻ ചക്രവർത്തിയായിരുന്ന കോൺസ്റ്റന്റൈൻ ക്രി.
325-ൽ വിളിച്ചുകൂട്ടിയ നിഖ്യാ സൂനഹദോസിൽ യൂസീബിയസ് പ്രധാന പങ്കു വഹിച്ചു.
മുൻ‌നിരയിൽ ചക്രവർത്തിയുടെ വലംഭാഗത്ത് ഇരിപ്പിടം നൽകപ്പെട്ട അദ്ദേഹമാണ് സൂനഹദോസിലെ പ്രാരംഭപ്രഭാഷണം നടത്താൻ നിയോഗിക്കപ്പെട്ടത്.
ചായ്‌വ് ആരിയൻ പക്ഷത്തിന്റെ നിലപാടിനോടായിരുന്നിട്ടും, തർക്കങ്ങളിൽ പൊതുവേ അനുഞ്‌ജകന്റെ പങ്കു വഹിക്കാൻ ഇഷ്ടപ്പെട്ട യൂസീബിയസ്, രൺടുവിഭാഗത്തേയും തൃപ്തിപ്പെടുത്താനുദ്ദേശിച്ച് ഒരു വിശ്വാസപ്രമാണം അംഗീകാരത്തിനായി അവതരിപ്പിച്ചു.
എന്നാൽ ആരിയൂസിന്റെ നിലപാടിനെ തള്ളിപ്പറയാത്ത ആ വിശ്വാസപ്രമാണത്തിന് അംഗീകാരം കിട്ടിയില്ല.
യേശു പിതാവിനോടു കൂടി ഏകസത്തയാണെന്ന അറിയൂസ് വിരുദ്ധ സമവാക്യത്തിനാണ് അംഗീകാരം കിട്ടിയത്.
ഭൂരിപക്ഷത്തിന്റെ ഈ തീരുമാനത്തെ അംഗീകരിച്ചെങ്കിലും കേസറിയായിൽ തന്റെ രൂപതയിലുള്ളവർക്കെഴുതിയ ഒരു കത്തിൽ ഈ തീരുമാനത്തിലുള്ള അതൃപ്തി യൂസീബിയസ് വ്യക്തമാക്കി.
തുടർന്നു വന്ന വർഷങ്ങളിൽ നിഖ്യാ സൂനഹദോസ് സൃഷ്ടിച്ച വിവാദങ്ങളിൽ യൂസീബിയസ് സജീവമയി പങ്കെടുത്തു.
ആരിയൂസിനും മറ്റും കല്പിച്ച വിലക്ക് നീക്കിയെടുക്കാൻ അദ്ദേഹം ശ്രമിച്ചു.
ഈ ശ്രമങ്ങൾ‍ വിജയം കണ്ടില്ല.
ഈ തർക്കത്തിൽ അന്തിമവിജയം, അത്തനാസിയൂസിന്റെ വിട്ടുവീഴചയില്ലാത്ത ആരിയൂസ്-വിരുദ്ധ നിലപാടിനായിരുന്നു.
അക്കാലത്തെ മത-രാഷ്ട്രീയ സം‌വാദങ്ങളിൽ തിരക്കിട്ടു പങ്കുചേരുന്നതിനിടയിലും വിപുലമായ തന്റെ അറിവും താത്പര്യങ്ങളും ഉപയോഗിച്ച് ക്രൈസ്തവസഭാചരിത്രത്തിലെ അമൂല്യരേഖകളായിത്തീർന്ന അനേകം ഗ്രന്ഥങ്ങൽ ഗ്രീക്ക് ഭാഷയിൽ എഴുതാൻ യൂസീബിയസ് സമയം കണ്ടെത്തി.
ഈ രംഗത്തെ സംഭാവനകൾ കണക്കിലെടുത്ത്, പാശ്ചാത്യ ലോകത്തെ ചരിത്രരചനയുടെ തുടക്കക്കാരനായ ഹെറോഡൊട്ടസിനോടു തുലനം ചെയ്ത്, ക്രൈസ്തവ ഹെറോഡോട്ടസ് എന്ന് പോലും അദ്ദേഹം വിളിക്കപ്പെട്ടിട്ടുണ്ട്.
സഭാചരിത്രം
യൂസീബിയസിന്റെ കൃതികളിൽ ഏറ്റവും പ്രധാനപ്പെട്ടതും അദ്ദേഹത്തിന്റെ യശസിന്റെ മുഖ്യ അധാരവും ക്രൈസ്തവസഭാചരിത്രമാണ് (Historia ecclesiastica).
പത്തു വാല്യങ്ങൾ അടങ്ങിയ ഈ കൃതിയുടെ ആദ്യത്തെ ഏഴു വാല്യങ്ങൾ നിഖ്യാ സൂനഹദോസിനു മുൻപാണ് എഴുതപ്പെട്ടത്.
അവസാനത്തെ മൂന്നു വാല്യങ്ങൾ യൂസേബിയസിന്റെ ജീവിതകാലത്തെ തന്നെ സഭാചരിത്രമാണ്.
അവയുടെ രചന നിഖ്യാ സൂനഹദോസിനു ശേഷമാണ് നടന്നത് എന്നു കരുതപ്പെടുന്നു.
തന്റെ കൃതിയിൽ യൂസീബിയസ് കൃത്യമായ ഒരു രചനാക്രമം പിന്തുടരുന്നില്ല.
എങ്കിലും പത്ത് വാല്യങ്ങളിൽ ഓരൊന്നിന്റേയും മുഖ്യപ്രമേയങ്ങളിൽ ചിലത് ഇതൊക്കെയാണ്:- ക്രിസ്തുവിനെക്കുറിച്ച് അപ്പസ്തോലന്മാരുടെ പ്രവൃത്തികൾ, ജറുസലേമിന്റെ നശീകരണസമയം വരെയുള്ളത് പ്രേഷിതയാത്രകളും പീഡനങ്ങളും മെത്രാന്മാർ, ലിഖിതങ്ങൾ, രക്തസാക്ഷിത്ത്വങ്ങൾ പാഷണ്ഡതകൾ, ചെറുത്തുനില്പ് ഒരിജൻ, അലക്സാൻഡ്രിയയിലെ പീഡനങ്ങൾ ഡായോണിഷ്യസ്, ഛിദ്രം ഡയോക്ലിഷ്യന്റെ ക്രിസ്തുമതപീഠനം കോൺസ്റ്റന്റൈൻ ചക്രവർത്തിയുടെ സൈനികവിജയം കോൺസ്റ്റന്റൈന്റെ കീഴിൽ ക്രിസ്തുമതത്തിനു കിട്ടിയ പരിഗണനകൾ
തന്റെ രചനയുടെ ലക്‌ഷ്യം അതിന്റെ ഒന്നാം വാല്യത്തിന്റെ തുടക്കത്തിൽ അദ്ദേഹം ഇങ്ങനെ രേഖപ്പെടുത്തിയിരിക്കുന്നു.
വിശുദ്ധ അപ്പസ്തോലന്മാരുടെ പിന്തുടർച്ചയുടെ കഥയും രക്ഷകന്റെ സമയം മുതൽ നമ്മുടെ കാലം വരെയുള്ള മറ്റു കാര്യങ്ങളുമാണ് എന്റെ വിഷയം.
പ്രധാനപ്പെട്ട പ്രദേശങ്ങളിൽ കാലാകാലങ്ങളിൽ സഭയെ നയിക്കുകയും തലമുറകളിലൂടെ പ്രസംഗവും എഴുത്തും വഴി ദൈവവചനം പ്രഘോഷിക്കുകയും ചെയ്തവരെപ്പറ്റിയും എനിക്കു പറയാനുണ്ട്.
പുതുമകളുടെ പുറകേപോയി വലിയ അബദ്ധങ്ങളിൽ ചെന്നു ചാടുകയും വലിയ അറിവിന് ഉടമകളെന്ന് നടിച്ച് ചെന്ന് ക്രിസ്തുവിന്റെ ആട്ടിൻ പറ്റത്തെ ചെന്നായ്ക്കളെപ്പോലെ ചിതറിക്കുകയും ചെയ്തവരുടെ കാര്യങ്ങളും എന്റെ കഥയിൽ വരും.
എന്റെ മറ്റൊരുദ്ദേശം നമ്മുടെ രക്ഷകനെതിരെ ഗൂഢാലോചന നടത്തി ഏറെ താമസിയാതെ തന്നെ യഹൂദവംശത്തിന് വന്നുപെട്ട സർ‌വ്വനാശത്തിന്റെ കഥ പറയുകയെന്നതാണ്.
ഒപ്പം, ദൈവവചനത്തെ ആക്രമിച്ച പുറജാതികളെപ്പറ്റിയും ആക്രമണങ്ങളെ മർദ്ദനമേറ്റും രക്തം ചൊരിഞ്ഞും നേരിട്ട ധീരന്മാരെപ്പറ്റിയും അവർക്കു കർത്താവ് കൊടുത്ത രക്ഷയെപ്പറ്റിയും കൂടി എനിക്കു പറയാനുണ്ട്.
ഇവിടെ യൂസീബിയസ് തനെഴുതിയ ചരിത്രത്തിന്റെ രൂപരേഖ അവതരിപ്പിക്കുകയാണ്.
അദ്ദേഹത്തിന്റെ കൃതി നിഷ്പക്ഷമായ ചരിത്രരചനയുടെ ശാസ്ത്രീയമാനണ്ഡങ്ങൾ പിന്തുടരുന്നില്ല എന്നു ഈ ഏറ്റുപറച്ചിൽ വ്യക്തമക്കുന്നു.
അതേസമയം യൂസീബിയസിന്റെ ഗ്രന്ഥത്തിന്റെ പ്രാധാന്യം പരക്കെ അംഗീകരിക്കപ്പെട്ടുമിരിക്കുന്നു.
ആദ്യകാലസഭയെക്കുറിച്ച് മറ്റെങ്ങും ലഭിക്കാത്ത വിവരങ്ങളുടെ വിലമതിക്കാനാവാത്ത ശേഖരം ആണത്.
ആദ്യനൂറ്റാണ്ടുകളിലെ സഭാനേതാക്കന്മാരിൽ പലരെക്കുറിച്ചും അറിയാനാകുന്നത് ആ കൃതിയിൽ നിന്നു മാത്രമാണ്.
വലിയ ചരിത്രമൂല്യമുള്ള പല രേഖകളും ഇന്നു അനുസ്മരിക്കപ്പെടുന്നതും യൂസീബിയസിന്റെ സഭാചരിത്രത്തിൽ അവ സ്ഥാനം കണ്ടതുകൊണ്ടാണ്.
മറ്റു രചനകൾ
സഭാചരിത്രത്തിനു പുറമേ മറ്റനേകം കൃതികളും യൂസീബിയസിന്റേതായിട്ടുണ്ട്.
പലതും ഇന്ന് നഷ്ടപ്പെട്ടിരിക്കുന്നു.
ലഭ്യമായ കൃതികളിൽ ഒന്ന് അദ്ദേഹം എഴുതിയ കോൺസ്റ്റന്റൈൻ ചക്രവർത്തിയുടെ ജീവചരിത്രമാണ്.
ചക്രവർത്തിക്ക് യൂസീബിയസിനോട് വളരെ അടുപ്പമുണ്ടായിരുന്നുവെന്നും അവർ സുഹൃത്തുക്കളായിരുന്നുവെന്നും വരെ പറയുന്നവരുണ്ട്.
ഏതായാലും, ഈ കൃതി പൊതുവേ വസ്തുനിഷ്ഠമല്ലാത്ത ഒരു അപദാനവർണ്ണന ആയാണ് പരിഗണിക്കപ്പെടുന്നത്.
അതേസമയം, അക്കാലത്തെ വലിയ ചരിത്രസംഭവമായ നിഖ്യാസൂനഹദോസിനെക്കുറിച്ച്, വിലപിടിച്ച വിവരങ്ങൾ അത് നൽകുന്നുമുണ്ട്.
അദ്ദേഹത്തിന്റെ മറ്റുകൃതികൾ ക്രൈസ്തവ 'രക്തസാക്ഷികളുടെ' ചരിത്രങ്ങൾ, വേദപുസ്തകവിശകലനങ്ങൾ, വിശ്വാസസംബന്ധമായ തർക്കങ്ങളെ സംബന്ധിച്ചുള്ളവ എന്നീ വിഭാങ്ങളിൽ പെടുന്നവയാണ്.
റൊമാസാമ്രാജ്യത്തിന്റെ തളർച്ചയും തകർച്ചയും (Decline and Fall of the Roman Empire) എന്ന ഗ്രന്ഥമെഴുതിയ എഡ്‌വേഡ് ഗിബ്ബൺ ഉൾപ്പെടെ പലരും യൂസീബിയസിന്റെ അശാസ്ത്രീയമെന്ന് ആരോപിക്കപ്പെടുന്ന ചരിത്രരചനാശൈലിയെ നിശിതമായി വിമർശിച്ചിട്ടുൺട്.
യൂസീബിയസ്, ഒരിജനെയോ അഗസ്റ്റിനെയോ പൊലെ മൗലികചിന്തകനോ, വലിയ ദൈവവിജ്ഞാനിയോ ശൈലീവല്ലഭനോ ഒന്നുമായിരുന്നില്ല.
സാഹിത്യമേന്മ തീരെ ഇല്ലാത്തതാണ് സഭാചരിത്രം എന്നും സമ്മതിക്കപ്പെട്ടിട്ടുണ്ട്.
എന്നാൽ ചരിത്രകാരനും എഴുത്തുകാരനുമെന്ന നിലയിലുള്ള യൂസീബിയസിന്റെ കുറവുകൾ നികത്താൻ അദ്ദേഹത്തിന്റെ പരന്ന അറിവും വിഷയത്തോടുള്ള പ്രതിബദ്ധതയും ഉണ്ടായിരുന്നു.
ക്രൈസ്തവസഭയുടെയും റോമാസാമ്രാജ്യത്തിന്റേയും ചരിത്രത്തിലെ ഒരു നിർണ്ണായകഘട്ടത്തിലാണ് അദ്ദേഹം ജീവിച്ചത്.
റോമാസാമ്രാജ്യത്തിൽ, മുഖ്യധാരയിൽ നിന്ന് അകന്ന്, ഒറ്റപ്പെട്ടും ഭരണവർഗത്താൽ വെറുക്കപ്പെട്ടും ഇരുന്ന ഒരു പ്രസ്ഥാനമെന്ന നിലയിൽ നിന്ന് ആത്മീയ-ഭൗതികരംഗങ്ങളിൽ അധികാരം കയ്യാളുന്ന സ്ഥിതിയിലേക്ക് ക്രിസ്തുമതം മാറിയത് അപ്പോഴായിരുന്നു.
ആ ചരിത്രസന്ധിയുടെ പ്രാധാന്യത്തെക്കുറിച്ച് തികച്ചും ബോധവാനായി, അതിനെയും അതുവരെയുള്ള ചരിത്രത്തെയും പിൽക്കാലങ്ങൾക്കുവേണ്ടി രേഖപ്പെടുത്തിവക്കുന്ന  ചുമതല സ്വയം ഏറ്റെടുത്ത നിർ‌വഹിച്ച യൂസീബിയസ്, സഭാചരിത്രത്തിന്റെ പിതാവ് എന്ന വിശേഷണം തികച്ചും അർഹിക്കുന്നു.
നുറുങ്ങുകൾ കൊട്ടാരവുമായി അടുപ്പമുണ്ടായിരുന്ന യൂസീബിയസിനോട് ചക്രവർത്തിയുടെ സഹോദരി കോൺസ്റ്റാൻഷ്യാ, യേശുവിന്റെ ഒരു ചിത്രം കിട്ടാൻ ആഗ്രഹം പ്രകടിപ്പിച്ചു.
ഒരു ക്രിസ്ത്യാനിക്ക് അത്തരം ഒരു ചിത്രം കയ്യിൽ‍‌വക്കുന്നതോ വരക്കുന്നതോ ചിന്തിക്കാൻ പോലും പറ്റാത്ത കാര്യമാണെന്നായിരുന്നത്രെ യൂസീബിയസിന്റെ മറുപടി.
അങ്ങനെ ചെയ്യുന്നത് പത്തു ദൈവപ്രമാണങ്ങളിൽ രണ്ടാമത്തേതിന്റെ ലംഘനമായിർക്കുമെന്നായിരുന്നു അദ്ദേഹത്തിന്റെ പക്ഷം.
സഭാചരിത്രത്തിലൊരിടത്ത് യൂസീബിയസ് ഇൻഡ്യയുൾപ്പെടെയുള്ള പൗരസ്ത്യനാടുകളിലെക്ക് സുവിശേഷപ്രചരണത്തിന് അയക്കപ്പെട്ടുവെന്നു വിശ്വസിക്കപ്പെടുന്ന അലക്സാണ്ഡ്രിയയിലെ പന്തേനൂസിനെക്കുറിച്ച് ഇങ്ങനെ എഴുതിയിരിക്കുന്നു.
"പന്തേനൂസിന്റെ തീക്ഷ്ണത കണ്ട സഭാനേതൃത്വം അദ്ദേഹത്തെ പൗരസ്ത്യദേശത്തെ സുവിശേഷസം‌വാഹകനായി നിയമിച്ചു. സുവിശേഷതീക്ഷ്ണതയിൽ അപ്പസ്തോലന്മാരെ അനുസ്മരിപ്പിച്ച പന്തേനൂസ്,  ഇൻഡ്യയിലും പോയി എന്നു പറയപ്പെടുന്നു. അവിടെ കണ്ടുമുട്ടിയ ക്രിസ്തുവിശ്വാസികളുടെ കയ്യിൽ, തനിക്കുമുൻപേ അവിടെ എത്തിപ്പെട്ട മത്തായിയുടെ സുവിശേഷം അദ്ദേഹം കണ്ടത്രെ. അപ്പസ്തോലന്മാരിൽ ഒരുവനായ ബർത്തലോമിയോ , അവർക്കിടയിൽ സുവിശേഷം പ്രസംഗിക്കുകയും അരമായ ഭാഷയിലുള്ള മത്തായിയുടെ സുവിശേഷം അവർക്കു കൊടുക്കുകയും ചെയ്തിരുന്നു. അത് അവർ ‍അക്കാലം വരെ  കാത്തുപോന്നതാണ്."
അവലംബം ↑ http://www.ucalgary.ca/~vandersp/Courses/texts/eusebius/eusehe.html ↑ Love to Know Classic Encylopedia - http://www.1911encyclopedia.org/Eusebius_of_Caesarea ↑ കത്തോലിക്കാ വിജ്ഞാനകോശം - http://www.newadvent.org/cathen/05617b.htm ↑ Eusebius, The History of the Church from Christ to Constantaine, ജി.എ. വില്യംസൺന്റെ ഇംഗ്ലീഷ് പരിഭാഷ, Dorset Press, New York ↑ Equip God's People - Eusebius' Ecclesiastical History - http://www.equipgodspeople.com/EcclesiasticalHistory.php%5Bപ്രവർത്തിക്കാത്ത+കണ്ണി%5D ↑ Online Encyclopedia - http://encyclopedia.jrank.org/EUD_FAT/EUSEBIUS_OF_CAESAREA_c_260_c_34.html Archived 2008-02-08 at the Wayback Machine .
↑ ↑ സഭാചരിത്രം അഞ്ചാം വാല്യം, അദ്ധ്യായം പത്ത് കുറിപ്പുകൾ
൧ സഭയുടെ മഹത്ത്വത്തിനുതകുന്നതൊക്കെ വിസ്തരിച്ച് രേഖപ്പെടുത്തുകയും അല്ലാത്തതൊക്കെ മറച്ചുവയ്ക്കുകയും ചെയ്യുന്ന രീതിയാണ് തന്റേതെന്ന് പരോക്ഷമായി സമ്മതിക്കുകയാണ് കൃതിയുടെ ലക്‌ഷ്യപ്രസ്താവനയിൽ യൂസീബിയസ് ചെയ്തതെന്നാണ് ഗിബ്ബൺ അഭിപ്രയപ്പെട്ടത്.
Decline and Fall of the Roman Empire - അദ്ധ്യായം 26
കേസി മസ്ഗ്രാവ്സ്
കേസി ലീ മസ്ഗ്രാവ്സ് (ജനനം: ആഗസ്റ്റ് 21, 1988) ഒരു അമേരിക്കൻ സംഗീതജ്ഞയും ഗാനരചയിതാവുമാണ്.
അവർക്ക് ആറു ഗ്രാമി പുരസ്കാരങ്ങളും നാല് കൺട്രി മ്യൂസിക് അസോസിയേഷൻ പുരസ്കാരങ്ങളും ഒരു അക്കാദമി ഓഫ് കൺട്രി മ്യൂസിക് പുരസ്കാരവും ലഭിച്ചിട്ടുണ്ട്.
2007 ൽ യുഎസ് നെറ്റ്വർക്കിന്റെ ആലാപന മത്സരമായ നാഷ്‍വില്ലെ സ്റ്റാർ അഞ്ചാം സീസണിൽ പ്രത്യക്ഷപ്പെടുന്നതിനുമുമ്പായി അവർ മൂന്ന് ആൽബങ്ങൾ  സ്വയം പുറത്തിറക്കിയിരുന്നു.
2008 ൽ ടെക്സാസിലെ ഓസ്റ്റിനിൽ ട്രിപ്പിൾ പോപ്പിനുവേണ്ടി  കേസി മസ്ഗ്രാവ്സ് രണ്ടു സിംഗിൾസ് റെക്കോർഡ് ചെയ്തിരുന്നു.
കേസർപൂർ, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് കേസർപൂർ.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കേസർപൂർ സ്ഥിതിചെയ്യുന്നത്.
കേസർപൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് കേസർപൂർ ൽ 106 വീടുകൾ ഉണ്ട്.
ആകെ ജനസംഖ്യ 493 ആണ്.
ഇതിൽ 247 പുരുഷന്മാരും 246 സ്ത്രീകളും ഉൾപ്പെടുന്നു.
കേസർപൂരിലെ സാക്ഷരതാ നിരക്ക് 66.33 ശതമാനമാണ്.
കേസർപൂരിലെ 6 വയസ്സിനു താഴെയുള്ള കുട്ടികളുടെ എണ്ണം 54 ആണ്.
ഇത് കേസർപൂരിലെ ആകെ ജനസംഖ്യയുടെ 10.95 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 140 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 116 പുരുഷന്മാരും 24 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 85.71 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 9.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കേസർപൂർ ലെ 122  പേരും പട്ടിക ജാതി വിഭാഗത്തിൽ പെടുന്നു.
കേസർപ്പൂർ ഗ്രാമത്തിൽ അരും തന്നെ പട്ടിക വർഗ്ഗ വിഭാഗത്തിലുള്ളവരല്ല.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 106 - - ജനസംഖ്യ 493 247 246 കുട്ടികൾ (0-6) 54 33 21 പട്ടികജാതി 122 59 63 പട്ടിക വർഗ്ഗം 0 0 0 സാക്ഷരത 66.33 % 52.6 % 47.4 % ആകെ ജോലിക്കാർ 140 116 24 ജീവിതവരുമാനമുള്ള ജോലിക്കാർ 120 101 19 താത്കാലിക തൊഴിലെടുക്കുന്നവർ 13 11 2 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
കേസരി എ. ബാലകൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/Kesari_Balakrishna_Pillai
പാശ്ചാത്യ സാഹിത്യ ചിന്തകളുടെ ഊഷ്മള ചൈതന്യം മലയാള ഭാഷയിലേക്ക് ആവാഹിച്ച ഭാവിവാദി ചിന്തകനും വിമർശകനും.
പത്രപ്രവർത്തകൻ, നിരൂപകൻ, ചരിത്രകാരൻ എന്നീ നിലകളിൽ ശ്രദ്ധേയനായ മലയാളസാഹിത്യകാരനായിരുന്നു കേസരി എന്നറിയപ്പെടുന്ന കേസരി എ. ബാലകൃഷ്ണപിള്ള .
ജീവിതത്തിലും സാഹിത്യത്തിലും അദ്ദേഹം ഒരു വിപ്ലവക്കാരിയായിരുന്നു.
1889 ഏപ്രിൽ 13ന് തമ്പാനൂരിലെ പുളിക്കൽ മേലേ വീട്ടിൽ ജനനം.
പണ്ഡിതനും ഗ്രന്ഥകാരനുമായ ദാമോദരൻകർത്താവാണ് അച്ഛൻ.
അമ്മ പാർവ്വതി അമ്മ.
കുടിപ്പള്ളിക്കൂടത്തിലും കൊല്ലം ഹൈസ്ക്കൂളിലുമായി സ്ക്കൂൾ വിദ്യാഭ്യാസം.
1908ൽ തിരുവനന്തപുരം മഹാരാജാസ് കോളെജിൽ നിന്ന് ചരിത്രം ഐഛികമായെടുത്ത് ബി.എ ജയിച്ചു.
ഗേൾസ് കോളെജിലും കൊല്ലം  മഹാരാജാസ് കോളെജിലും ചരിത്രാദ്ധ്യാപകനായി ജോലി ചെയ്തു.
സായാഹ്നക്ലാസിൽ പഠിച്ച് 1913ൽ ബിഎൽ ജയിച്ചു.
1917ൽ ജോലി രാജി വെച്ചു വക്കീലായി പ്രാക്റ്റീസ് തുടങ്ങി.
1922 വരെ തിരുവനന്തപുരം ഹൈക്കോടതിയിൽ വക്കീലായിരുന്നു.
1922 മെയ് 14൹ സമദർശിയുടെ പത്രാധിപത്യം ഏറ്റെടുത്തുകൊണ്ട് പത്രപ്രവർത്തനരംഗത്തേക്ക് പ്രവേശിച്ചു.
1926 ജൂൺ 19൹ സമദർശിയുടെ പത്രാധിപത്യം രാജിവെച്ചു.
സ്വന്തമായി ഒരു പത്രം തുടങ്ങുന്നതിനുള്ള പണം ശേഖരിക്കുന്നതിനായി തിരുവിതാംകൂറിലും , മലേഷ്യയിലും പര്യടനങ്ങൾ നടത്തി.
1930 ജൂൺ 4൹ പ്രബോധകൻ ശാരദാ പ്രസിൽ നിന്നും അച്ചടി ആരംഭിച്ചു.
1930 സെപ്തംബർ 10൹ ലൈസൻസ് റദ്ദാക്കിയതുകൊണ്ട് പ്രബോധകൻ നിർത്തി.
പിന്നീട് 1930 സെപ്തംബർ 18൹ തന്നെ കേസരി പത്രം പ്രസിദ്ധീകരണം ആരംഭിക്കുന്നു.
1931 ഫെബ്രുവരി 19൹ കോടതിയലക്ഷ്യത്തിന് 200 രൂപ പിഴ ചുമത്തുന്നു.
1935 ഏപ്രിൽ മാസത്തോടെ കേസരി പ്രസിദ്ധീകരിക്കാൻ കഴിയാതാവുകയും 1936-ൽ കടം താങ്ങാനാവാതെ ശാരദാ പ്രസും ഉപകരണങ്ങളും വിൽക്കുകയും ചെയ്യുന്നു.
പാശ്ചാത്യ സാഹിത്യത്തെ മലയാളികൽക്ക് പരിചയപ്പെടുത്തിക്കൊടുത്തത് കേസരിയാണ് .
ലോകത്തെ വിപ്ലവകരമായി മാറ്റിമറിക്കുന്നതിന് പ്രയോഗിക്കേണ്ട ഒരായുധമായിട്ടാണ് അദ്ദേഹം സാഹിത്യത്തെ കണ്ടത്.
വൈദേശിക സാഹിത്യപ്രസ്ഥാനങ്ങളെ മുൻ നിർത്തി മലയാളസാഹിത്യത്തെ വിലയിരുത്താനാണ് അദ്ദേഹം ഉദ്യമിച്ചത്.
പ്രസ്ഥാന നിരൂപകൻ, സാങ്കേതിക നിരൂപകൻ, ചിത്രകലാനിരൂപകൻ, എന്നൊക്കെയാണ്  കേസരി വിശേഷിപ്പിക്കപ്പെടുന്നത്.
മലയാളം കൂടാതെ ഹീബ്രു , ലാറ്റിൻ , ഗ്രീക്ക് എന്നിവയും അസീറിയൻ , സുമേറിയൻ ഭാഷകളും ഇംഗ്ലീഷ്, ഫ്രഞ്ച് , ജർമ്മൻ എന്നീ യൂറോപ്യൻ ഭാഷകളും സംസ്കൃതം , അറബി എന്നിവയും തമിഴ് , തെലുങ്ക് , കന്നട , ചൈനീസ് എന്നീ ഭാഷകളും അറിയാമായിരുന്നു.
കേസരി സദസ്
1930 കളിൽ ശാരദ പ്രസിൽ ഒത്തു കൂടിയിരുന്ന എഴുത്തുകാരുടേയും രാഷ്ട്രീയ പ്രവർത്തകരുടേയും കൂട്ടായ്മയാണ് കേസരി സദസ്.
തകഴി , പട്ടം താണുപിള്ള , എ.വി. കൃഷ്ണപിള്ള , കെ. എ. ദാമോദരൻ , എൻ.എൻ. ഇളയത് , ബോധേശ്വരൻ , സി. നാരായണ പിള്ള തുടങ്ങിയവരായിരുന്നു കേസരി സദസിൽ ഒത്തു കൂടിയിരുന്നത്.
1942 സെപ്തംബർ 3-ന് തിരുവനന്തപുരത്തു നിന്നും വടക്കൻ പറവൂരിലേക്ക് താമസം മാറ്റി.
1960 ഡിസംബർ 18-ന് ആ മഹാമനീഷി ഈ ലോകത്തോടു വിടപറഞ്ഞു.
പതിമൂന്നു വിവർത്തനങ്ങളുൾപ്പെടെ   41 കൃതികൾ പ്രസിദ്ധീകരിച്ചിട്ടുണ്ട് കാമുകൻ (തർജ്ജമ) ലാർഡ് കിച്ചനർ പുരാതത്വ പ്രദീപം അലക്സാണ്ടർ മഹാൻ യുളിസസ് ഗ്രാന്റ് രണ്ട് സാഹസികയാത്രകൾ ഐതിഹ ദീപിക വിക്രമാദിത്യൻ ത്രിഭുവന മല്ലൻ ഹർഷ വർദ്ധനൻ കാർമെൻ  (തർജ്ജമ) നവലോകം പ്രേതങ്ങൾ രൂപമജ്ഞരി ഒരു സ്ത്രീയുടെ ജീവിതം ഓമനകൾ ആപ്പിൾ പൂമൊട്ട് നോവൽ പ്രസ്ഥാനങ്ങൾ മൂന്ന് ഹാസ്യ കഥകൾ മോപ്പസാങ്ങിന്റെ ചെറുകഥകൾ  (തർജ്ജമ) സാഹിത്യ ഗവേഷണ മാല പ്രാചീന കേരള ചരിത്ര ഗവേഷണം സാങ്കേതിക ഗ്രന്ഥ നിരൂപണങ്ങൾ ഒമ്പത് പ്രഞ്ച കഥകൾ നാല് ഹാസ്യ കഥകൾ സാഹിത്യ വിമർശനങ്ങൾ ആദം ഉർബാസ് എട്ട് പാശ്ചാത്യ കഥകൾ കേസരിയുടെ മുഖ പ്രസംഗങ്ങൾ ചരിത്രത്തിന്റെ അടിവേരുകൾ കേസരിയുടെ സാഹിത്യ വിമർശനങ്ങൾ കേസരിയുടെ ലോകങ്ങൾ നവീന ചിത്ര കല ചരിത്ര പഠനങ്ങൾ out line of proto historic chronoligy of western asia കേസരിയുടെ ചരിത്ര ഗവേഷണങ്ങൾ ( നാലു വാള്യം) സ്മാരകങ്ങൾ കേസരി സ്മൃതി മണ്ഡപം , പറവൂർ കേസരി മ്യൂസിയം, പറവൂർ കേസരി ബാലകൃഷ്ണപിള്ള കോളേജ് – പറവൂർ കേസരി സ്മാരക മന്ദിരം – തിരുവനന്തപുരം കേസരി ബാലകൃഷ്ണപിള്ള – ടൗൺഹാൾ – പറവൂർ കേസരി സ്മാരക വായനശാല – പൂയപ്പിള്ളീ അവലംബങ്ങൾ
കേസരിയാ ബാലം ഇംഗ്ലീഷ് വിലാസം https://ml.wikipedia.org/wiki/Kesariya_Balam
രാജസ്ഥാനിലെ ഒരു ഇന്ത്യൻ നാടോടി ഗാനമാണ് കേസാരിയ ബാലം.
രാജസ്ഥാനിയിലെ നാടോടി സംഗീത വിവരണങ്ങളിൽ ഏറ്റവും ജനപ്രിയമായ ഒന്നാണ് ഇത്.
മാണ്ട് ശൈലിയിലാണ്  ഈ ഗാനത്തിന്റെ ആലാപനം.
ഈ ഗാനത്തിന്റെ ആദ്യകാല റെക്കോർഡിംഗിന്റെ രചയിതാവിനെക്കുറിച്ച് അജ്ഞാതമാണ്.
ഗാനമാലപിച്ചിരിക്കുന്നത് അല്ലാഹ് ജിലായ് ബായ് ആണ്.
ഇന്ത്യയിലെ രാജസ്ഥാനിൽ നിന്നുള്ള ഒരു നാടോടി ഗായികയായിരുന്ന അല്ലാഹ് ജിലായ് ബായ് ആലപിച്ച ഏറ്റവും അറിയപ്പെടുന്ന ഗാനമാണിത്.
രാജസ്ഥാനിൽ ഒരുക്കിയ ലെകിൻ ...
(1991) എന്ന ഹിന്ദി ചിത്രത്തിലെ കേസാരിയ ബാൽമ എന്ന ഗാനത്തിലും ഈ ഗാനം ഉപയോഗിച്ചിരുന്നു.
ആ ഗാനം ലതാ മങ്കേഷ്കർ ആണ് ആലപിച്ചിരിക്കുന്നത്.
സംഗീതം സജ്ജമാക്കിയത് ഹൃദയനാഥ് മങ്കേഷ്കർ ആണ്.
ഹിന്ദി ചിത്രമായ ഡോർ എന്ന ചിത്രത്തിലും ഈ ഗാനം ഉപയോഗിച്ചിട്ടുണ്ട്.
ടിവി പരമ്പര, കേസാരിയ ബാലം അവോ ഹമറെ ദേസ് (2009) എന്ന ശീർഷകത്തിലും ഈ ഗാനം  ഉപയോഗിച്ചു.
കേസി വിൽസൺ ഇംഗ്ലീഷ് വിലാസം https://ml.wikipedia.org/wiki/Casey_Wilson
കാത്‌റിൻ റോസ് "കേസി" വിൽസൺ (ജനനം: ഒക്ടോബർ 24, 1980)) ഒരു അമേരിക്കൻ അഭിനേത്രിയും ഹാസ്യനടിയും തിരക്കഥാകൃത്തുമാണ്.
ഹാപ്പി എൻ‌ഡിംഗ്സ് എന്ന എബിസി കോമഡി പരമ്പരയിൽ പെന്നി ഹാർട്ട്സിന്റെ വേഷം അവതരിപ്പിച്ചതിന്റെപേരിൽ ഒരു കോമഡി പരമ്പരയിലെ മികച്ച സഹനടിക്കുള്ള ക്രിട്ടിക്സ് ചോയ്സ് ടെലിവിഷൻ അവാർഡിന് രണ്ടുതവണ നാമനിർദ്ദേശം ചെയ്യപ്പെടുകയും അതിനുശേഷം ഹുലുവിന്റെ ദ ഹോട്ട്‍വൈവ്സ് , എൻ‌ബി‌സിയുടെ മാരി മി തുടങ്ങിയ ഹാസ്യപരമ്പരകളിലും അഭിനയിച്ചു.
ശ്രദ്ധേയങ്ങളായ മറ്റ് വേഷങ്ങളിൽ ഗോൺ ഗേൾ, ജൂലി ജൂലിയ , ദി മെഡ്‌ലർ തുടങ്ങിയ സിനിമകളിലെ കഥാപാത്രങ്ങളും എച്ച്ബി‌ഒ പരമ്പര മിസ്സിസ് ഫ്ലെച്ചറിലെ തുടർകഥാപാത്രമായ ജെയ്ൻ റോസൻ, ഷോടൈം ഹാസ്യ പരമ്പ ബ്ലാക്ക് മൺഡേയിലെ ടിഫ് ജോർജീന, നെറ്റ്ഫ്ലിക്സ് പരമ്പര ആറ്റിപിക്കലിലെ മിസ് വിറ്റേക്കർ അവരുടെ ക്രിയേറ്റീവ് പാർട്ണർ ജൂൺ ഡിയാൻ റാഫേലിനൊപ്പം രചനയും അഭിനയവും നിർവ്വഹിച്ച 2013 ലെ സൺഡാൻസ് ഫിലിം ആസ് ബാക്ക്വേർഡ്സ് എന്നിവയും ഉൾപ്പെടുന്നു.
വിർജീനിയയിലെ അലക്സാണ്ട്രിയയിൽ ജനിച്ചു വളർന്ന കേസി വിൽസൺ 1998 ൽ ടിസി വില്യംസ് ഹൈസ്കൂളിൽ നിന്ന് ബിരുദം നേടുകയും ന്യൂയോർക്ക് യൂണിവേഴ്സിറ്റിയിലെ ടിഷ് സ്കൂൾ ഓഫ് ആർട്‌സിലും സ്റ്റെല്ല അഡ്‌ലർ സ്റ്റുഡിയോ ഓഫ് ആക്ടിംഗിലും നാടകാഭിനയം പഠിച്ചു.
2002 ൽ ബിരുദം നേടുന്നസമയത്ത് ന്യുയോർക്ക് യൂണിവേഴ്സിറ്റിയുടെ "എക്സലൻസ് ഇൻ ആക്ടിംഗ്" 2002 ൽ പുരസ്കാരം നേടിയിരുന്നു.
കേസർബായ് കേർകർ ഇംഗ്ലീഷ് വിലാസം https://ml.wikipedia.org/wiki/Kesarbai_Kerkar
ജയ്പൂർ- അത്രൗളി ഘരാനയിലെ പ്രശസ്തയായ ഒരു ഹിന്ദുസ്ഥാനി സംഗീതജ്ഞയായിരുന്നു കേസർബായ് കേർകർ (ജൂലൈ 13, 1892 – സെപ്റ്റംബർ16, 1977).
ഗോവയിലെ പോണ്ട താലൂക്കിൽ കേരി എന്ന ഗ്രാമത്തിലായിരുന്നു ജനനം.
എട്ടാമത്തെ വയസ്സിൽ കോലാപ്പൂരിലേക്ക് താമസം മാറി.
അവിടെ 8 മാസത്തോളം അബ്ദുൾ കരീം ഖാന്റെ ശിക്ഷണത്തിൽ സംഗീതം അഭ്യസിച്ചു.
തിരികെ ഗോവയിലെത്തിയ ശേഷം രാമകൃഷ്ണബുവ വാസെയുടെ ശിഷ്യയായി.